Θέμα: Modern Greek Language (Secondary School)
Ερώτηση: Το Αρχαιολογικό Μουσείο Μυκηνών: Η ανέγερση του Μουσείου ξεκίνησε στις αρχές του 1984, διακόπηκε αρκετές φορές και τελικά παραδόθηκε στους επισκέπτες το 1997. Έκτοτε έγιναν πολλές διορθώσεις και το σύγχρονο πλέον μουσείο (άρχισε τη λειτουργία του το 2003) στεγάζεται σ' ένα κτήριο στους πρόποδες του λόφου των Μυκηνών. Χτίστηκε με τρόπο που να εξασφαλίζει άμεση επικοινωνία με τα αρχαία μνημεία, τμήματα των οποίων είναι ορατά από τα μεγάλα παράθυρά του και που ο επισκέπτης συναντά στην πορεία του από την είσοδο του ευρύτερου αρχαιολογικού χώρου, όπου και βρίσκεται το εκδοτήριο εισιτηρίων. Είναι κτισμένο σε τρία επίπεδα επιφάνειας 2.000 τ.μ. Μεγάλη έκταση του μουσείου αφιερώνεται στη φύλαξη του αρχαιολογικού υλικού που προέρχεται από παλιές και σύγχρονες ανασκαφές. Ο χώρος, όπου υπάρχουν τα μνημεία, καλύπτει περίπου το ένα τέταρτο της έκτασης του μουσείου. Βρίσκεται στην ανατολική πλευρά του κτηρίου, σε δύο επίπεδα και περιλαμβάνει τρεις αίθουσες. Η κεντρική του είσοδος έχει τοποθετηθεί στη νοτιοδυτική του πλευρά. Η έκθεση αναπτύσσεται σε τέσσερις ανεξάρτητες θεματικές που αφορούν στις καθημερινές δραστηριότητες των Μυκηναίων. Συγκεκριμένα, οι δύο πρώτες αίθουσες του εκθεσιακού χώρου επικεντρώνονται στη ζωή των Μυκηναίων και στα ταφικά τους έθιμα. Οι άλλες δύο ενότητες αποτελούν τα θέματα της τρίτης αίθουσας της έκθεσης. Η πρώτη αφορά στη χρήση του χώρου στις Μυκήνες κατά τους ιστορικούς χρόνους, ενώ η δεύτερη στις δραστηριότητες των Μυκηναίων, στις οποίες οφείλεται η μοναδικότητά τους. Στις αποθήκες του μουσείου φυλάσσεται ακόμη υλικό που μεταφέρθηκε από το Μουσείο Ναυπλίου και το Εθνικό Αρχαιολογικό Μουσείο, αλλά δεν εκτίθεται στο κοινό. Επίσης, υπάρχουν εργαστήρια, χώροι γραφείων και βιβλιοθήκη για να διευκολύνονται οι αρχαιολόγοι. (Ανακτήθηκε από http://odysseus.culture.gr/h/1/gh151.jsp?obj_id=7061 στις 11/01/21 και διασκευάστηκε για τις ανάγκες των εξετάσεων). Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Η βασικότερη θεματική του Μουσείου είναι αφιερωμένη στις καθημερινές δραστηριότητες των Μυκηναίων.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0